CELEX: 52014PC0184
Language: hr
Date: 2014-03-19
Title: Prijedlog PROVEDBENE ODLUKE VIJEĆA o odobrenju ažuriranog programa makroekonomske prilagodbe za Portugal

|
			
		
		
		52014PC0184
		
			Prijedlog PROVEDBENE ODLUKE VIJEĆA o odobrenju ažuriranog programa makroekonomske prilagodbe za Portugal /* COM/2014/0184 final - 2014/0102 (NLE) */
			
				
		
		
			
			   	OBRAZLOŽENJE
Vijeće je 17.
svibnja 2011., na zahtjev Portugala, odobrilo financijsku pomoć Portugalu
(Provedbena odluka Vijeća 2011/344/EU) za potporu jačem gospodarskom
i reformskom programu kojemu je cilj ponovna uspostava povjerenja i održivog rasta
gospodarstva te zaštita financijske stabilnosti u Portugalu, europodručju
i EU-u. 
U skladu s člankom 3. stavkom 10. Odluke
2011/344/EU, Komisija je zajedno s Međunarodnim monetarnim fondom (MMF) i
u suradnji s Europskom središnjom bankom (ESB) provela jedanaestu reviziju kako
bi procijenila napredak u provedbi usuglašenih mjera kao i njihovu
djelotvornost i gospodarski i socijalni učinak. 
Uzimajući u obzir prikupljene
informacije, prijedlogom [unijeti upućivanje] Komisija je predložila
izmjenu Odluke 2011/344/EU. 
Potrebna je dodatna odluka zbog stupanja na
snagu „paketa dvaju mjera” (odnosno Uredba (EU) br. 472/2013) kojim se
utvrđuje način izmjene uvjeta politike na kojima se temelji program
ekonomske prilagodbe. Uredba (EU) br. 472/2013 primjenjuje se na postojeće
programe makroekonomske prilagodbe koji se provode na dan njezina stupanja na
snagu i koji se zbog toga moraju izmijeniti u skladu s postupkom
predviđenim člankom 7. stavkom 5.
2014/0102 (NLE)
Prijedlog
PROVEDBENE ODLUKE VIJEĆA
o odobrenju ažuriranog programa
makroekonomske prilagodbe za Portugal
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, 
uzimajući u obzir Uredbu (EU) br.
472/2013 Europskog parlamenta i Vijeća od  21. svibnja 2013. o
jačanju gospodarskog i proračunskog nadzora država članica
europodručja koje su suočene s ozbiljnim poteškoćama u odnosu na
svoju financijsku stabilnost[1]
ili im prijete takve poteškoće, a posebno njezin članak 7. stavak 5.,

uzimajući u obzir prijedlog Europske
komisije,
budući da:
(1)       Uredba (EU) br. 472/2013
primjenjuje se na države članice koje u trenutku njezina stupanja na snagu
već primaju financijsku pomoć, uključujući onu u okviru
Europskog mehanizma za financijsku stabilnost (EFSM) i/ili Europskog fonda za
financijsku stabilnost (EFSF).
(2)       Uredbom (EU) br. 472/2013
određuju se pravila za odobrenje programa makroekonomske prilagodbe za
države članice koje primaju takvu financijsku pomoć, koja se trebaju
primjenjivati u skladu s odredbama Uredbe (EU) br. 407/2010[2] o uspostavi EFSM-a kada
dotična država članica prima pomoć i u okviru EFSM-a i iz drugih
 izvora.
(3)       Portugalu je odobrena
financijska pomoć i u okviru EFSM-a, Provedbenom odlukom  2011/344/EU[3] i u okviru EFSF-a.
(4)       Ažurirani program
makroekonomske prilagodbe za Portugal na temelju Uredbe (EU) br. 472/2013
trebao bi se radi dosljednosti odobriti upućivanjem na relevantne odredbe
Provedbene odluke 2011/344/EU.
(5)       U skladu s člankom 3.
stavkom 10. Provedbene odluke 2011/344/EU, Komisija je zajedno s Međunarodnim
monetarnim fondom i u suradnji s Europskom središnjom bankom provela jedanaestu
reviziju kako bi procijenila napredak koji su portugalske vlasti postigle u
provedbi usuglašenih mjera u okviru programa makroekonomske prilagodbe, kao i
njihovu djelotvornost te gospodarski i socijalni učinak. Kao rezultat te
revizije potrebno je uvesti neke promjene u postojeći program
makroekonomske prilagodbe.
(6)       Te su promjene navedene u
odgovarajućim odredbama Provedbene odluke 2011/344/EU kako je izmijenjena
Provedbenom odlukom Vijeća 2014/[…]/EU
od […][4],
DONIJELO JE OVU ODLUKU: 
Članak 1.
Odobravaju se mjere utvrđene u
članku 3. stavcima 8. i 9. Provedbene odluke 2011/344/EU koje Portugal
treba poduzeti kao dio svojeg programa makroekonomske prilagodbe.  
Članak 2.
Ova Odluka
proizvodi učinke na dan priopćenja. 
Članak 3.
Ova je Odluka
upućena Portugalskoj Republici. 
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 140, 27.5.2013, str. 1.
[2]               Uredba Vijeća (EU) br. 407/2010 od 11. svibnja
2010. o uspostavi Mehanizma za europsku financijsku stabilnost (SL L 118,
12.5.2010., str. 1.).
[3]               Provedbena odluka Vijeća 2011/344/EU od 17. svibnja
2011. o odobravanju financijske pomoći Unije Portugalu (SL L 159,
17.6.2011., str. 88.).
[4]               SL: unijeti broj, datum
i upućivanje na objavu u SL-u za dokument.